Špecifikácia Služby internet:LINK č.: číslo Špecifikácie

k Zmluve o poskytovaní verejných služieb č.: zadajte číslo zmluvy (ďalej len „Špecifikácia“)

I. Charakteristika služby
1.1	Predmetom tejto Špecifikácie je dohoda o podmienkach poskytovania služby internet:LINK .........................Účastníkovi.
1.2	Službou internet:LINK sa rozumie časovo neobmedzené pripojenie Účastníka do internetu s obmedzením maximálnej rýchlosti bližšie špecifikované v bode IV. tejto Špecifikácie (ďalej ako „Služba“).
1.3	Rýchlosť pripojenia sa definuje ako rýchlosť prenosu medzi zariadením Účastníka a bodom prestupu z verejnej elektronickej komunikačnej siete, prevádzkovanej .......................do iných sietí.

II. Doba poskytovania Služby
2.1	..........................sa zaväzuje poskytovať Službu a Účastník uhrádzať za jej poskytovanie dojednanú cenu počas doby 24 mesiacov odo dňa zriadenia Služby (ďalej ako „Doba viazanosti“). Ak sa strany nedohodnú inak, po uplynutí Doby viazanosti je Služba poskytovaná bez Doby viazanosti.

III. Miesto poskytovania Služby

MENO / OBCHODNÉ MENO	ULICA	OBEC	PSČ	BLOK	PODLAŽIE	MIESTNOSŤ	
ÚRAD PRIEMYSELNÉHO VLASTNÍCTVA SR	Švermova 43	Banská Bystrica	974 04		1.	serverovňa	

IV. Technická špecifikácia Služby
4.1	Parametre pripojenia do siete Slovanet

LOKALITA	KAPACITA	TYP PRIPOJENIA	TYP ROZHRANIA	POČET VEREJNÝCH IP ADRIES	KONCOVÉ ZARIADENIE	
Banská Bystrica, Švermova 43	40/40 Mbit/s	Local Port 1G	1000 Base-T	net /30 – 4 IP	Cisco89x	

4.2	Dátový tok informácií v sieti .............................
4.2.1	Služba poskytuje Účastníkovi pevné pripojenie do siete verejného Internetu.
4.2.2	Internetový dátový tok je z LAN siete Účastníka smerovaný cez port rozhrania do prístupového systému, ktorý je v uzle siete .................... prepojený do multiservisnej siete. V multiservisnej sieti je potom internetová prevádzka smerovaná na uzol služby – centrálny smerovač, z ktorého je potom internetová prevádzka smerovaná do Slovenského peeringového centra (SIX) a do medzinárodnej internetovej siete.

V. Cena Služby a platobné podmienky
5.1	Zriaďovacie poplatky Služby

Zriaďovací poplatok nezahŕňa konfiguráciu iných zariadení, ako sú zariadenia v bode VII. tejto Špecifikácie.

5.2	Pravidelné poplatky za Službu

5.3	Poplatky za doplnkové služby

5.4	Zariadenia (nájomné)

5.5	Osobitné poplatky

5.6	Účastník je povinný uhrádzať Cenu Služby na základe faktúry vystavenej ........................... Dňom uhradenia Ceny Služby je deň jej pripísania na účet .....................................
5.7	Zúčtovacím obdobím je mesiac (ďalej len „Zúčtovacie obdobie“).
5.8	Zmluvné strany sa dohodli na vystavovaní písomnej faktúry za Službu .

VI. Zriadenie Služby 
6.1	Zriadenie Služby predstavuje vybudovanie, sprevádzkovanie a otestovanie pripojenia koncového zariadenia v mieste poskytovania k uzlu verejnej elektronickej komunikačnej siete .............................. v rozsahu prác nevyhnutných na riadne zriadenie a fungovanie Služby podľa technológie pripojenia.  
6.2	V prípade, že Účastník nie je vlastníkom/správcom nehnuteľnosti alebo vnútorných rozvodov v mieste zriadenia Služby, vyhlasuje, že zriadenie Služby podľa tejto Špecifikácie bolo vopred bezpodmienečne odsúhlasené vlastníkom/správcom nehnuteľnosti alebo vnútorných rozvodov. Účastník predloží  ................................. pri podpise tejto Špecifikácie, podpísaný súhlas vlastníka/správcu nehnuteľnosti alebo vnútorných rozvodov so zriadením Služby. Nepredloženie písomného súhlasu nezbavuje Účastníka zodpovednosti za škodu spôsobenú nepravdivosťou vyhlásenia podľa prvej vety tohto bodu, pričom Účastník sa zaväzuje .......................... takto vzniknutú škodu v celom rozsahu uhradiť.
6.3	................................. sa zaväzuje zriadiť Službu do 20 pracovných dní od podpisu tejto Špecifikácie Služby oboma Zmluvnými stranami, ak nie je v tejto Špecifikácii uvedené inak. Nedodržanie tejto lehoty spôsobené Účastníkom nemá za následok porušenie zo strany .....................................
6.4	V prípade, že zriadenie Služby .................................... je podmienené odovzdaním prístupového okruhu do prevádzky tretími osobami alebo poskytnutím inej nevyhnutnej súčinnosti na zriadenie Služby zo strany tretích osôb, začína lehota na zriadenie Služby v zmysle bode 6.3 Špecifikácie plynúť odo dňa odovzdania prístupového okruhu do prevádzky alebo poskytnutia inej nevyhnutnej súčinnosti zo strany tretej osoby.

VII. Zariadenia 
7.1	V súvislosti s poskytovanou Službou ................................... prenecháva Účastníkovi do dočasného užívania vo forme výpožičky na dobu odo dňa zriadenia Služby až do uplynutia lehoty podľa bodu 7.3 prvá veta tejto Špecifikácie nasledovné zariadenia:

(ďalej ako „Zariadenia“).

7.2	Účastník je oprávnený užívať Zariadenia výlučne na účely poskytovania Služby. ......................... je povinný odovzdať Účastníkovi Zariadenia v stave spôsobilom na dohodnutý účel užívania Zariadení. Účastník nie je oprávnený prenechať Zariadenia na užívanie tretej osobe ani nijakým spôsobom zasahovať do Zariadení alebo umožniť zásah do Zariadení tretej osobe.
7.3	Účastník sa zaväzuje vrátiť ........................... Zariadenia najneskôr do 5 pracovných dní od ukončenia poskytovania Služby v zmysle bodu VI. Zmluvy o poskytovaní verejných služieb č. zadajte číslo zmluvy. Ak sa pre vrátenie Zariadenia vyžaduje jeho demontáž, Účastník je povinný umožniť demontáž ................................ poverenej osobe ako aj poskytnúť potrebnú súčinnosť pri demontáži Zariadení. V prípade, že Účastník poruší povinnosť vrátiť Zariadenia v lehote uvedenej v prvej vete tohto bodu Špecifikácie, vzniká .......................... nárok na zaplatenie jednorazovej zmluvnej pokuty vo výške ........................... (slovom ............................. eur). Tým nie je dotknutý nárok ............................... na náhradu škody presahujúcu zmluvnú pokutu. 
7.4	Účastník je povinný chrániť Zariadenia pred poškodením, zničením alebo stratou, v prípade porušenia tejto povinnosti je povinný  nahradiť .............................. vzniknutú škodu. Poškodenie, zničenie alebo stratu Zariadení je Účastník povinný bezodkladne, najneskôr v lehote 3 pracovných dní, oznámiť ................................... 
7.5	Ak sa počas poskytovania Služby bez zavinenia Účastníka vyskytne na Zariadeniach vada, ktorá znemožňuje využívanie Služby, je Účastník povinný túto skutočnosť bezodkladne oznámiť .......................... .................... sa zaväzuje bez zbytočného odkladu, najneskôr v lehote 10 dní od oznámenia vady Účastníkom, zabezpečiť výmenu chybného  Zariadenia za bezchybné .

VIII. Preberacie konanie
8.1	Za účelom otestovania a preverenia funkčnosti Služby sa po vybudovaní a sprevádzkovaní pripojenia koncového zariadenia v mieste poskytovania Služby ................... obe Zmluvné strany zaväzujú zrealizovať preberacie konanie. 
8.2	Preberacie konanie zvoláva vždy oprávnený zástupca ......................, ktorý o ňom informuje Účastníka alebo oprávnenú osobu podľa bodu 10.2 tejto Špecifikácie minimálne 3 pracovné dni pred termínom preberacieho konania faxom, príp. telefonicky alebo emailom, v ktorom bude uvedená presná adresa miesta preberacieho konania, oprávnený zástupca ......................, dátum a čas preberacieho konania. V rámci preberacieho konania .................. vykoná záverečné merania rýchlosti.
8.3	Účastník je povinný poskytnúť všetku potrebnú súčinnosť a zabezpečiť oprávnenému zástupcovi ................. prístup ku koncovým bodom a častiam prenosových trás, ktoré sa nachádzajú v objektoch Účastníka alebo objektoch tretej osoby, ktorá súhlasila so zriadením Služby v mieste poskytovania Služby, za účelom vykonania meraní pre potreby preberacieho konania. 
8.4	O výsledku preberacieho konania bude spísaný Odovzdávací a preberací protokol v dvoch vyhotoveniach, pre každú Zmluvnú stranu po jednom vyhotovení (ďalej ako „Protokol“). Protokol bude obsahovať výsledok merania na infraštruktúre ..................... vrátane definovaného pripojenia so zariadením Účastníka, miesto a čas preberacieho konania a podpisy zúčastnených osôb. 
8.5	Účastník je povinný zúčastniť sa preberacieho konania a prevzatie funkčnej Služby potvrdiť podpisom Protokolu; deň podpisu Protokolu sa považuje za deň zriadenia Služby, ak nie je v Špecifikácii uvedené inak.
8.6	Ak v priebehu preberacieho konania vyjdú najavo funkčné obmedzenia alebo nezhody technických parametrov, ktoré znemožnia poskytovanie Služby v dohodnutej kvalite, Zmluvné strany v Protokole spíšu zoznam týchto obmedzení a nezhôd a určia primeranú lehotu pre ich odstránenie. Pre takýto prípad sa ................. zaväzuje zriadiť Službu v lehote uvedenej v Protokole, ak takáto v Protokole uvedená nie je, zaväzuje sa Službu zriadiť v lehote 5 pracovných dní odo dňa spísania Protokolu.
8.7	V prípade ak sa Účastník bez predchádzajúceho ospravedlnenia nezúčastní preberacieho konania, alebo ak neposkytne oprávnenému zástupcovi ........................ pri preberacom konaní potrebnú súčinnosť, Služba sa považuje za zriadenú v deň, na ktorý bolo zvolané preberacie konanie.

IX. Garancia kvality poskytovaných služieb (Service Level Agreement alebo SLA)
9.1	Garantovaná kvalita poskytovaných služieb je definovaná skupinou merateľných hodnôt, ktoré majú podstatný vplyv na prevádzku a kvalitu poskytovaných verejných telekomunikačných služieb. Sú to hlavne:
9.1.1	Dostupnosť Služby (SA) je vyjadrená ako podiel času, počas ktorého môže Účastník používať Službu v dohodnutom rozsahu a kvalite k dĺžke celého sledovaného obdobia, ktorým je kalendárny mesiac. Výsledná hodnota je vyjadrená v percentách so zaokrúhlením na dve desatinné miesta.
9.1.2	Maximálna doba nástupu na odstránenie poruchy je garantovaná doba nástupu na odstránenie poruchy v pracovnom bloku (PB = pracovné dni pondelok až piatok od 8:00 do 16:00 hod.), ktorá sa počíta od nahlásenia poruchy autorizovaným zástupcom Účastníka do okamihu nástupu pracovníkov ...................... na výkon činností vedúcich k odstráneniu poruchy a obnoveniu poskytovania Služby. Maximálna doba nástupu na odstránenie poruchy neplynie v čase mimo pracovného bloku (t. j. pracovné dni pondelok až piatok od 0:00 do 8:00 a od16:00 do 24:00 a doba počas dní pracovného voľna a sviatkov).
9.1.3	Garantované maximálne oneskorenie (RTD) je maximálna hodnota oneskorenia paketov pri prenose elektronickou komunikačnou sieťou, meraná ako oneskorenie paketu s referenčnou dĺžkou 64 bajtov medzi definovanými kostrovými uzlami elektronickej komunikačnej siete ......................
9.1.4	Strata paketov (PLR) je to percentuálne vyjadrený pomer medzi počtom paketov stratených medzi definovanými kostrovými uzlami elektronickej komunikačnej siete ......................... vztiahnutý k celkovému počtu odoslaných paketov.
9.1.5	Jitter je maximálna hodnota rozdielov hodnôt oneskorenia paketov pri prenose elektronickou komunikačnou sieťou ....................... medzi definovanými kostrovými uzlami v bezprostredne po sebe nasledujúcich meraniach zistených za definovaný časový úsek.
9.1.6	Plánovaná údržba je súčet časových hodnôt plánovaných prerušení poskytovania Služby v hodinách za celý kalendárny rok. 
9.1.7	Pre potreby prevádzky a údržby ...........................prevádzkuje dohľadové centrum, ktoré za účelom včasnej a korektnej identifikácie Poruchy prenosových trás, telekomunikačných zariadení a príslušenstiev umiestnených na miestach uvedených v Protokole zabezpečuje nepretržité monitorovanie a dohľadovanie prenosových trás.
9.1.8	Zákaznícka podpora je dostupnosť telefonickej podpory pri riešení problémov spojených s poskytovaním Služby.
9.2	Garantované parametre SLA Štandard:

Dostupnosť Služby	99,98 %	
Maximálna doba nástupu na odstránenie poruchy	2 hodiny v rámci PB	
Maximálny RTD v sieti poskytovateľa 	V rámci: SR 130 ms, Európa 150ms, USA 300ms	
Maximálny PLR v sieti poskytovateľa 	3,7 %	
Maximálny Jitter v sieti poskytovateľa	45 ms	
Plánovaná údržba	Maximálne 24 hodín ročne	
Prevádzka dohľadového centra	24hodín / 365 dní	
Tolerovaná doba nedostupnosti	0,1%	

RTD - Round Trip Delay (oneskorenie / doba odozvy)
PLR - Packet Lost Rate (chybovosť)
JITTER - kolísanie oneskorenia / odoziev (rozptyl)

9.3	.............................t sa zaväzuje, že v prípade zavineného porušenia ľubovoľného parametra SLA z jeho strany, poskytne Účastníkovi na základe jeho písomnej žiadosti s pripojeným reportom o poruche doručenej najneskôr v lehote 7 dní od kedy došlo k zavinenému porušeniu, zľavu z Pravidelného poplatku za nefunkčnú Službu za obdobie trvania porušenia parametra avšak maximálne do výšky 20 % 
z Pravidelného poplatku za Službu, nasledovne:

Za každú aj začatú hodinu výpadku prekrač. toler. dobu nedostupnosti Služby	0,5% z pravidelného poplatku za službu	
Za každú aj začatú hodinu nad garantovanú maximálnu dobu nástupu na odstránenie poruchy	0,5% z pravidelného poplatku za službu	

(ďalej ako „Zľava z Pravidelného poplatku“)

9.4	 Zľavu z Pravidelného poplatku je .......................... oprávnený započítať na úhradu Pravidelného poplatku za Službu za nasledujúce Zúčtovacie obdobie.

X. Zoznam oprávnených osôb
10.1	..................................
Obchodný kontakt
PRIEZVISKO, MENO, TITUL	FUNKCIA	TELEFÓN	FAX	E-MAIL	
.............................	............................	........................	.......................	......................................................	
Oznamovanie porúch
PRIEZVISKO, MENO, TITUL	FUNKCIA	TELEFÓN	FAX	E-MAIL	
....................................	................................	........................	.......................	........................................................	

10.2	Účastník:
Obchodný kontakt
PRIEZVISKO, MENO, TITUL	FUNKCIA	TELEFÓN	FAX	E-MAIL	
Blaško Miroslav Mgr.	Odbor  informatiky	048/4300 289	048/4132 563	miroslav.blasko@indprop.gov.sk	
Technický kontakt
PRIEZVISKO, MENO, TITUL	FUNKCIA	TELEFÓN	FAX	E-MAIL	
Palušková Bibiána Ing.	Odbor  informatiky	048/4300 287	048/4132 563	bibiana.paluskova@indprop.gov.sk	

XI. Záverečné ustanovenia
11.1	Táto Špecifikácia je neoddeliteľnou súčasťou Zmluvy o poskytovaní verejných služieb č. zadajte číslo zmluvy uzavretej medzi ...........................a Účastníkom.
11.2	Podpisom tejto Špecifikácie Účastník vyhlasuje, že sa oboznámil s celým jej znením vrátane Všeobecných podmienok Služby, tomuto zneniu v plnom rozsahu rozumie a vyhlasuje, že obsahuje jeho slobodnú, vážnu a určitú vôľu. Podpisom tejto Špecifikácie Účastník potvrdzuje prevzatie Všeobecných podmienok Služby.

V Banskej Bystrici, dňa 	V Banskej Bystrici, dňa 	
.................................
	účastník

______________________________________
.........................................	

________________________________________
Úrad priemyselného vlastníctva SR
JUDr. Richard Messinger, predseda úradu	

Dohoda o skončení zmlúv

1.1	Spoločnosť ................... . so sídlom ...................................... zápis v Obchodnom registri ..................................... ......  (ďalej len .........................“) ako poskytovateľ uzavrela s účastníkom ÚRAD PRIEMYSELNÉHO VLASTNÍCTVA SR, so sídlom /miestom podnikania Švermova 43, 974 04 Banská Bystrica, IČO: 30 810 787 (ďalej len „účastník“), Zmluvy o poskytovaní verejných služieb č. . a . v znení všetkých ich dodatkov a zmien (ďalej len „Ukončovaná Zmluva“).
1.2	...................... a účastník sa dohodli, že podpisom tejto Dohody sa zrušuje Ukončovaná Zmluva podľa bodu 1.1 tejto Dohody v celom rozsahu a to tak, že zanikajú vzájomné práva a povinnosti zmluvných strán vyplývajúce im z Ukončovanej Zmluvy, pričom prípadné nároky zmluvných strán, ktoré vznikli do dňa uzatvorenia tejto Dohody a/alebo ktoré sú uvedené v tejto Dohode, ukončením Ukončovanej Zmluvy zostávajú nedotknuté.
1.3	Táto Dohoda nadobúda platnosť a účinnosť dňom jej podpísania oboma zmluvnými stranami. 
1.4	Túto Dohodu možno meniť a dopĺňať výlučne formou písomných dodatkov, podpísaných oboma zmluvnými stranami.
1.5	Táto Dohoda je vyhotovená v 2 (dvoch) rovnopisoch, z ktorých každá zo zmluvných strán obdrží jedno vyhotovenie.
1.6	Ak by sa niektoré ustanovenie tejto Dohody stalo neplatným, neúčinným alebo nevynútiteľným v dôsledku rozhodnutia súdu alebo iného príslušného orgánu, nebude mať táto neplatnosť, neúčinnosť alebo nevynútiteľnosť vplyv na platnosť a účinnosť ostatných ustanovení alebo jej časti, pokiaľ priamo zo zákona alebo z obsahu tejto Dohody nevyplýva, že dané ustanovenie alebo jeho časť nemožno oddeliť od ďalšieho obsahu Dohody. V takomto prípade sa zmluvné strany zaväzujú do 5 (piatich) pracovných dní odo dňa právoplatnosti uvedeného rozhodnutia nahradiť neplatné alebo neúčinné ustanovenie dohody ustanovením, ktoré najviac zodpovedá obsahu a účelu zrejme sledovanému zmluvnými stranami ku dňu podpísania Dohody.
1.7	Zmluvné vzťahy, ktoré nie sú touto Dohodou výslovne upravené sa spravujú právnym poriadkom Slovenskej republiky. 
1.8	Zmluvné strany si túto Dohodu prečítali, rozumejú jej, sú si vedomé právnych následkov, ktoré vyvolá, na znak čoho ju slobodne, vážne, bez omylu, nie za nápadne nevhodných podmienok alebo iných okolností spôsobujúcich jej neplatnosť uzatvárajú vlastnoručnými podpismi na to oprávnených osôb.

V Banskej Bystrici, dňa 	V Banskej Bystrici, dňa 	
....................................
	účastník

______________________________________
...............................................	

________________________________________
Úrad priemyselného vlastníctva SR
JUDr. Richard Messinger, predseda úradu